《岁暮杂感 其四》
清代·陈元鼎

练饷人皆罄积储，算缗利早尽舟车。司农屡变输将法，古史空存食货书。

纡策风云仍仰屋，榷关山海又成墟。还闻款敌需缯帛，虚牝黄金恨有余。

作者简介：清浙江钱塘人，字实庵，号芰裳。道光二十七年进士。官编修。以词名道光咸丰间。其词作擅以闲情抒孤抱。有《鸳鸯宜福馆吹月词》、《实庵存稿》。